Dauguma kačių nugyvena gyvenimą be maudynių, bet kartais katę tenka išprausti. Jei reikia gydyti odos ligą arba po skranduko sutrikimo švarinti kailiuką, taip pat išprausti, jei kuo nors išsitepė tyrinėdama apylinkes, – katei gali prireikti specialaus šampūno.Nors įprasta manyti kitaip, kai kurios katės be galo mėgsta maudytis, ypač jei nuo mažens kartkartėmis gaudavo progą pasimėgauti šilta vonia. Jei jūsų katytė niekaip nesileidžia maudoma, tą už jus mielai padarys kačių kirpėjas. Vis dėlto, jei norite maudyti patys, pasinaudokite šiais keliais patarimais, kad maudynės nepridarytų rūpesčių.Rūpestingai patikrinkite vandens temperatūrą. Jei vanduo bus per karštas, nuplikysite odą, o jei per šaltas, – katė galbūt pasijus nepatogiai ar net susirgs.Maudydami rūpinkitės, kad katė gerai jaustųsi, ir kuo labiau girkite bei raminkite. Praverstų ir palepinti gardėsiu, be to, bus daug lengviau, jei jums padės kitas žmogus, ypač jei katė mėgintų pabėgti!Žiūrėkite, ar katė nepradeda nerimauti. Kai kurios katės labai bijo maudytis, tad saugokitės, kad jūsų neapkandžiotų ir neapdraskytų. Jei jums neramu, pasitarkite su specialistu gyvūnų kirpėju.Būtinai naudokite tik specialiai katėms skirtą šampūną ir perskaitykite, ar juo išmuilavus nereikia šiek tiek palaukti prieš nuskalaujant (taip gali būti, jei šampūnas yra gydomasis). Žiūrėkite, kad šampūno nepatektų į jautrias vietas, pavyzdžiui, akis arba ausis.Jei katei labai baisu maudytis, pamėginkite nuplauti tik tas vietas, kurias būtinai reikia, kad ji kuo trumpiau būtų vonioje.Kruopščiai išskalaukite jos kailį, kad neliktų jokių šampūno likučių.Tada nusausinkite šiltu rankšluosčiu ir palikite jaukioje vietoje, kol išdžius kailis. Geriau nenaudokite plaukų džiovintuvo, jei katė nepripratusi prie jo nuo mažens, – džiovintuvas gali katę išgąsdinti.Jei laikote ne vieną katę, po maudynių jos gali susipešti, ypač patyrė didelę įtampą. Atskirkite išmaudytas kates, kol jos nusiramins, tada visas ištrinkite tuo pačiu rankšluosčiu, kad pasiskirstytų jų kvapai.